hvg360 - Fővárosi Nagycirkusz: ellenzéki artisták és erőművészek feszülnek egymásnak Budapesten
2020.03.05. 12:00
Eseménydús napokat tudhat maga mögött az ellenzék a fővárosban: a Demokratikus Koalíció rajtaütésszerűen leigazolt két szocialista kerületi polgármestert, a DK adta kulturális főpolgármester-helyettes pedig összekülönbözött Karácsony Gergely főpolgármesterrel egy színházi kinevezés miatt. Utóbb kiderült, a két eset nem teljesen független egymástól.
Közben a Budapesten nem túl jelentős, de azért több városrészben változatlanul tényezőnek számító Jobbikból távozott a párt fővárosi elnöke, és követte őt több önkormányzati képviselő is. A Momentum és az MSZP eközben egy időközi választáson feszült egymásnak, kölcsönösen szószegéssel vádolva a másikat. Ugyanakkor az is egyértelművé vált, hogy milyen korlátokba ütközik egy városvezető a Fidesz alkotta önkormányzati rendszerben a Fidesz kormányzása alatt.